|  |  |  |
| --- | --- | --- |
|  | **Navn på budgetforslag** | **Begrundelse/motivation for forslag**  |
|  | Opgradering af Refshalevej til sikker skolevej og cykelgade   | Refshalevej er meget befærdet vej, men den er i dårlig stand, derfor træls og svær fremkommelig for cykellister og gående. Vi ønsker derfor, at der sættes anlægsmidler af til en ombygge af Refshalevej til cykelgade mellem Prinsessegade og Krudtløbsvej. Der bor i omtrent 2-3.000 indbyggere på Margretheholm, og mange børn og unge og børnefamilier benytter sig af strækningen, når de cykler i skole og til og fra børneinstitutionerne i Børnebyen.Vi foreslår, at kommunen søger staten om medfinansiering fra Den Nationale Cykelpulje og realiserer foranalysen af forbedringer af cykel- og gangsforhold på strækningen fra november 2021.Kommunen vurderede her, at forbedringerne vil koste omkring 23,3 mio. kr. Foranalysen kan ses her: [Foranalyse for forbedring af cykel- og gangforhold på Refshalevej.pdf](https://christianshavnslokaludvalg.kk.dk/sites/default/files/2024-01/Foranalyse%20for%20forbedring%20af%20cykel-%20og%20gangforhold%20p%C3%A5%20Refshalevej.pdf) |
|  | Forundersøgelse af lokal (og midlertidig) stormflodssikring af Christianshavn  | Christianshavn er den bydel i København, som er mest udsat for oversvømmelse i forbindelse med stormfloder. Derfor ønsker vi en kortlægning af lavtliggende steder og risikopunkter på Christianshavn, hvor der er høj sandsynlighed for indtrængning af vand ved stormflod – fx ved Christianshavns bolværker og andre steder, hvor bydelen grænser op til havet.  Sigtet med forundersøgelsen er derfor at et skabe beslutningsgrundlag for at gennemføre midlertidige beskyttelsesforanstaltninger på Christianshavn, der imødegår konsekvenserne af stormflodshændelser, da tidsperspektivet for en ydre stormflodssikring af Københavns kyststrækning er 30-40 år.  |
|  | Aktivitets/motions- redskaber ved Løvens Bastion og Gammel Dok. | Der ønskes penge til at opstille aktivitets- og motionsredskaber ved Løvens Bastion og ved Gammel Dok. Aktivitetsredskaberne skal invitere til motion og styrketræning og dermed være sundhedsforebyggende. En borgerpanelundersøgelse, som lokaludvalget sendte ud til christianshavnerne i slutningen af 2023, viste, at christianshavnerne gerne ville træne mere (68% af besvarelser) og helst udenfor i det fri (63 % af besvarelser). Der er mange motionister, som bruger Den Bemandende Legeplads’ legeredskaber til at træne ved. Med andre ord tyder det på, at der er efterspørgsel på udendørs træningsmuligheder og faciliteter. Mange motionerer på Volden og langs havnen og derfor peger SoSu-arbejdsgruppen på at aktivitetsredskaberne kan sættes op ved 1) Løvens Bastion og ved 2) Gammel Dok. |
|  | Seniorboligfællesskab og handicapegnede boliger | Der ønskes penge til en forundersøgelse af, hvor der kan etableres senior- og handicapegnede boliger på Christianshavn.I lokaludvalgets datapakke over bydelen fra 2021 fremgår det, at der er en relativt større repræsentation af 60 til 79-årige på Christianshavn sammenlignet med hele København. Derfor vil det være relevant med botilbud til ældre i bydelen og som også kan tilgodese folk med handicap.  |
|  | Forundersøgelse af placering af et plejehjem på Christianshavn  | Vi har fortsat brug for et plejehjem på Christianshavn i lyset af de mange ældre i bydelen. Vi ønsker muligheden for at bevare kontakt og fællesskabet med vores ældre medborgere og nære venner. Derfor mener vi fortsat, at man skal finde penge til at etablere et plejehjem på Christianshavn. Første skridt må være at finde en mulig placering og derfor ønske en undersøgelse af mulige placeringer. |
|  | Flere midler til det lokale miljøarbejde på Christianshavn | Derfor ønsker vi, at Christianshavn ligestilles med de øvrige bydele i København i forhold til den støtte som kommunen giver til det det lokale miljøarbejde. Lokaludvalget får ikke tilført lige så store beløb, som andre bydele og støtten fra kommunen som går til det lokale miljøarbejde i form af beløbet til Miljøpunkt deles med Indre By lokaludvalg. Klima- og miljødagsordenen ligger christianshavnerne på sinde. Det ses både af tilslutningen til den årlige affaldsindsamling – Ren kærlighed til Christianshavns Vold og initiativer som ”plastikposefrit Christianshavn”.  |
|  | Stenrev i Erdkehlgraven | Vi ønsker en forundersøgelse af muligheden for at etablere et stenrev i Erdkehlgraven, som kan holde de sejlende på afstand af sivbevoksningen og som kan øge biodiversiteten i området. |
|  | Sikring af finansiering til af kulturdelen i vandkulturhuset. | Christianshavn mangler et kommunalt kulturhus. For at tilgodese de nye beboere på Papirøen, såvel som Holmens beboere, ønsker vi at kulturdelen i vandkulturhuset sikres tilstrækkelige midler, så kulturen kommer i fokus.  |